Огромна част от най-старото архитектурно наследство от този стил е унищожена по време на Лисабонското земетресение от 1755 г. и последвалото го цунами. Те унищожават кралският дворец на Мануел I и болницата „Вси Светии“, наред с няколко църкви. Въпреки бедствието днес съществуват в оригиналния си вид - манастирът „Жеронимуш“ и малката крепост „Беленската кула“ в квартал Белен.